**ΚΕΦΑΛΑΙΟ 1ο**

**ΕΡΩΤΗΣΕΙΣ ΣΩΣΤΟΥ – ΛΑΘΟΥΣ**

1. Καταναλωτά και καταναλωτικά αγαθά είναι έννοιες ταυτόσημες.
2. Το μαγνητόφωνο ενός παιδιού είναι καταναλωτό αγαθό. (2001)
3. Αντικείμενο της Πολιτικής Οικονομίας είναι μόνο η μελέτη του τρόπου ανάπτυξης μιας οικονομίας.
4. Η Πολιτική Οικονομία ασχολείται μόνο με τις ανάγκες εκείνες που ικανοποιούνται με οικονομικά αγαθά και υπηρεσίες.
5. Η επιλογή της τεχνολογίας παραγωγής είναι ένα από τα θέματα που απασχολούν την Οικονομική Επιστήμη.
6. Το πρόβλημα της διανομής του προϊόντος που παράγει μια οικονομία δεν αποτελεί θέμα μελέτης της Πολιτικής Οικονομίας των προηγμένων χωρών.
7. Η οικονομία τύπου Ροβινσώνα Κρούσου δεν χρειάζεται κεφάλαιο και τεχνολογία για να αναπτυχθεί.
8. Το κύριο χαρακτηριστικό των οικονομικών αγαθών είναι ότι βρίσκονται σε περιορισμένες ποσότητες σε σχέση με τις ανάγκες που ικανοποιούν
9. Καταναλωτά είναι μόνο τα καταναλωτικά αγαθά.
10. Το ψυγείο στο σπίτι είναι καταναλωτικό αγαθό, ενώ το ψυγείο σ’ ένα σούπερ μάρκετ είναι κεφαλαιουχικό αγαθό.
11. Το αν ένα προϊόν μπορεί να χρησιμοποιηθεί μία ή περισσότερες φορές, καθoρίζει τον χαρακτηρισμό του σαν καταναλωτικό ή διαρκές αγαθό.
12. Το μουσικό κομμάτι, εφόσον παίζεται σ’ ένα όργανο π.χ. στο πιάνο, είναι υλικό αγαθό.
13. Το αυτοκίνητο μιας οικογένειας είναι διαρκές αγαθό, ενώ το αυτοκίνητο μιας εταιρείας όχι.
14. Η θερμότητα του ήλιου είναι οικονομικό αγαθό.
15. Το σχολικό βιβλίο που διανέμεται δωρεάν είναι ελεύθερο αγαθό.
16. Η έννοια της αγοράς αναφέρεται αποκλειστικά στον χώρο όπου γίνονται οι αγοραπωλησίες.
17. Καταναλωτά είναι τα αγαθά που προορίζονται για άμεση ικανοποίηση των αναγκών του ανθρώπου, δηλαδή για κατανάλωση.
18. Οι έννοιες «οικονομικά αγαθά», «προϊόντα» και «εμπορεύματα» είναι ταυτόσημες.
19. Το αυτοκίνητο είναι πάντα καταναλωτικό προϊόν.
20. Ως ανθρώπινο κεφάλαιο εννοούμε την απασχόληση του εργατικού δυναμικού σε συγκεκριμένες εργασίες.
21. Ό,τι κάνει ο άνθρωπος συνειδητά, για να παράγει αγαθά που ικανοποιούν τις ανάγκες του, το λέμε παραγωγή.
22. Τα εργαλεία είναι παραχθέντα μέσα παραγωγής.
23. Αμιγής πνευματική ή χειρωνακτική εργασία δεν υπάρχει.
24. Οι χρήσιμες ιδιότητες του εδάφους το καθιστούν βασικό συντελεστή παραγωγής, όταν χρησιμοποιούνται στην παραγωγική διαδικασία.
25. Οι παραγωγικοί συντελεστές σε κάθε οικονομία θεωρούνται δεδομένοι στη βραχυχρόνια περίοδο, συνεπώς και οι ποσότητες προϊόντων που μπορούν να παραχθούν θεωρούνται δεδομένες.
26. Εργασία και ανθρώπινο κεφάλαιο είναι έννοιες ταυτόσημες.
27. Το χρηματικό κεφάλαιο είναι συντελεστής παραγωγής.
28. Μία από τις υποθέσεις πάνω στις οποίες στηρίζεται η Κ.Π.Δ., είναι ότι η τεχνολογία της παραγωγής συνεχώς μεταβάλλεται.
29. Κάθε σημείο πάνω στην Κ.Π.Δ. δείχνει ένα μέγιστο συνδυασμό παραγωγής των δύο αγαθών Χ και Υ.
30. Ένα σημείο αριστερά της Κ.Π.Δ. δείχνει υποαπασχόληση κάποιων παραγωγικών συντελεστών.
31. Η υποαπασχόληση των παραγωγικών συντελεστών σε μια οικονομία μετατοπίζει την Κ.Π.Δ. αριστερά.
32. Η μείωση της ανεργίας σε μια οικονομία μετατοπίζει την Κ.Π.Δ. δεξιά.
33. Οι οικονομικοί μετανάστες διευρύνουν τις παραγωγικές δυνατότητες της οικονομίας της χώρας υποδοχής.
34. Ένας ανέφικτος συνδυασμός σε μια οικονομία μπορεί να γίνει εφικτός μέσω της οικονομικής ανάπτυξης.
35. Με δεδομένες τις υποθέσεις πάνω στις οποίες στηρίζεται η Κ.Π.Δ., μια οικονομία που παράγει δύο αγαθά αδυνατεί να αυξήσει ταυτόχρονα την παραγωγή και των δύο.
36. Όσα περισσότερα κεφαλαιουχικά αγαθά παράγει μια οικονομία σήμερα, τόσο μικρότερη είναι η δυνατότητα που έχει να παράγει περισσότερα αγαθά και υπηρεσίες στο μέλλον.
37. Η βελτίωση της τεχνολογίας δίνει τη δυνατότητα παραγωγής περισσότερων προϊόντων με τους ίδιους παραγωγικούς συντελεστές.
38. Όταν υπάρχει ανεργία, τότε η οικονομία δε βρίσκεται επί της Κ.Π.Δ.
39. Οι φυσικές καταστροφές (σεισμοί, πλημμύρες κ.λ.π.) μετατοπίζουν την Κ.Π.Δ. προς τα κάτω και αριστερά.
40. Αν μια οικονομία παράγει σ’ ένα σημείο μέσα από την Κ.Π.Δ. και θέλει να αυξήσει την παραγωγή του ενός αγαθού, θα πρέπει οπωσδήποτε να μειώσει την παραγωγή του άλλου.
41. Χρηματικό και πραγματικό κόστος δεν συσχετίζονται.
42. Η Κ.Π.Δ. δείχνει το «μενού» των επιλογών μιας κοινωνίας.
43. Το κόστος ευκαιρίας προϊόντος Χ σε όρους Ψ δείχνει το κατά μονάδα κόστος του προϊόντος Χ.
44. Μια Κ.Π.Δ. κοίλη προς την αρχή των αξόνων είναι η γεωμετρική έκφραση του αυξανόμενου κόστους ευκαιρίας.
45. Όταν η Κ.Π.Δ. είναι ευθύγραμμη, τότε το κόστος ευκαιρίας είναι σταθερό.
46. Η Κ.Π.Δ. έχει κλίση αρνητική γιατί υπάρχει έλλειψη παραγωγικών συντελεστών.
47. Το κύριο οικονομικό πρόβλημα κάθε κοινωνίας προέρχεται από τη σχετική έλλειψη χρημάτων.
48. Σε μια οικονομία που βρίσκεται σε πλήρη απασχόληση η απόφαση για αύξηση της παραγωγής ενός αγαθού, σημαίνει μείωση της παραγωγής ενός άλλου αγαθού.
49. Όταν οι παραγωγικοί συντελεστές δε χρησιμοποιούνται στην παραγωγική διαδικασία είναι «εν δυνάμει» παραγωγικοί συντελεστές.
50. Το κόστος ευκαιρίας ενός αγαθού Χ σε όρους ενός άλλου αγαθού Ψ είναι πάντα το αντίστροφο του κόστους ευκαιρίας του Ψ σε όρους του Χ.
51. Αν το κόστος ευκαιρίας ενός αγαθού Χ σε όρους ενός άλλου αγαθού Ψ είναι 0,5 αυτό σημαίνει ότι για να παραχθεί μία μονάδα του Ψ θυσιάζονται δύο μονάδες του Χ.
52. Το χρηματικό κόστος είναι το εναλλακτικό κόστος εκφρασμένο σε χρήμα.
53. Κάθε οικονομία παράγει πάντοτε τους συνδυασμούς των προϊόντων που αντιπροσωπεύονται από την Κ.Π.Δ.
54. Κεφάλαιο θεωρείται οτιδήποτε έχει παραχθεί με σκοπό να χρησιμοποιηθεί για την παραγωγή άλλων αγαθών.
55. Το σύνολο των γνώσεων και των χρημάτων που αποκτά ο άνθρωπος με την εμπειρία και τη δουλειά του ονομάζεται ανθρώπινο κεφάλαιο.
56. Οι άνεργοι μιας οικονομίας είναι εν δυνάμει παραγωγικοί συντελεστές.
57. Κόστος ευκαιρίας ενός αγαθού είναι η θυσία των παραγωγικών συντελεστών που απαιτείται προκειμένου να αυξηθεί η παραγωγή του.
58. Το κύριο οικονομικό πρόβλημα υφίσταται συνεχώς τόσο σε μια ισχυρή όσο και σε μια αδύναμη οικονομία.
59. Ο καταμερισμός της εργασίας αναπτύσσει τη δεξιοτεχνία.
60. Ο καταμερισμός της εργασίας αναπτύσσει την εξυπνάδα.
61. Χωρίς τον καταμερισμό της εργασίας η επιβίωση των ανθρώπων θα ήταν αδύνατη.
62. Κάθε μέσο ανταλλαγής είναι χρήμα.
63. Οι ανταλλαγές σε μια πρωτόγονη οικονομία δεν προϋποθέτουν τη χρήση χρήματος.
64. Ένα μειονέκτημα του οικονομικού κυκλώματος είναι ότι προυποθέτει σταθερές ροές αγαθών και χρήματος.
65. Η διάσταση ανάμεσα στις περιορισμένες υλικές ανάγκες της κοινωνίας και στις απεριόριστες ποσότητες παραγωγικών συντελεστών οδηγεί στην εμφάνιση του κύριου οικονομικού προβλήματος.
66. Η στενότητα αγαθών και παραγωγικών συντελεστών σε μια οικονομία απεικονίζεται γεωμετρικά με το εμβαδόν έξω και δεξιά της Κ.Π.Δ.
67. Τα προϊόντα δεν επαρκούν να καλύψουν τις ανάγκες των ανθρώπων, επειδή οι παραγωγικοί συντελεστές βρίσκονται σε στενότητα.
68. Σε όλα τα οικονομούντα άτομα υπάρχει ένα σημαντικό στοιχείο αβεβαιότητας σχετικά με το αποτέλεσμα των ενεργειών τους.
69. Η χρησιμοποίηση του χρήματος διακρίνει την ανταλλαγή σε δύο πράξεις: σε μια πώληση και μια αγορά.
70. Οι ροές του οικονομικού κυκλώματος είναι συνεχείς και έχουν πάντα το ίδιο μέγεθος.
71. Χωρίς τον καταμερισμό των έργων, ο τεράστιος πλούτος των σημερινών οικονομιών δε θα ήταν δυνατό να δημιουργηθεί.
72. Από τη μελέτη του οικονομικού κυκλώματος συμπεραίνουμε ότι δεν υπάρχουν σχέσεις ανάμεσα στις επιχειρήσεις και τα νοικοκυριά.

**ΠΟΛΛΑΠΛΗΣ ΕΠΙΛΟΓΗΣ**

1. Η Κ.Π.Δ. δείχνει:

Α. τον πληθωρισμό

Β. την ανεργία

Γ. το συνδυασμό δύο αγαθών που παράγει μια οικονομία

Δ. τη μέγιστη ποσότητα παραγωγής ενός αγαθού για κάθε δεδομένη ποσότητα του άλλου αγαθού

Ε. τον αριθμό των παραγωγικών συντελεστών που απασχολούνται στην παραγωγή του κάθε αγαθού.

2. Ένα σημείο που βρίσκεται αριστερά της Κ.Π.Δ. μας δείχνει ότι:

Α. η οικονομία εξοικονομεί χρήματα

Β. μεγιστοποιούνται οι παραγωγικές δυνατότητες

Γ. είναι αδύνατη η παραγωγή του

Δ. δε συμφέρει η παραγωγή του

Ε. υπάρχουν εν δυνάμει παραγωγικοί συντελεστές

3. Ποιο από τα παρακάτω είναι διαρκές αγαθό

Α. σοκολάτα Β. βιβλίο Γ. βενζίνη Δ. σπίρτο Ε. καυσόξυλο

4. Αν το κόστος ευκαιρίας του ψωμιού σε μονάδες όπλων είναι 4, τότε το κόστος ευκαιρίας των όπλων σε μονάδες ψωμιού είναι:

Α. 8 Β. 0,25 Γ. 0,4 Δ. 4 Ε. 1

5. Η Κ.Π.Δ. έχει πάντα κλίση:

Α. ουδέτερη Β. θετική Γ. αρνητική Δ. ευθεία Ε. αντίστροφη

6. Το οικονομικό πρόβλημα δεν θα υπήρχε, αν:

Α. δεν υπήρχε ανεργία

Β. υπήρχαν απεριόριστοι παραγωγικοί συντελεστές

Γ. ζούσαμε στις ΗΠΑ

Δ. είχαμε πολλά χρήματα

Ε. κάναμε οικονομίες

7. Έστω ότι βρισκόμαστε σε μια οικονομία με δεδομένη ποσότητα παραγωγικών συντελεστών και ορισμένοι από αυτούς υποαπασχολούνται. Αν σε μια μεταγενέστερη χρονική περίοδο αυξηθεί η ποσότητα των συντελεστών παραγωγής που υποαπασχολούνται, αυτό σημαίνει ότι:

Α. η Κ.Π.Δ. θα μετατοπισθεί προς τα δεξιά

Β. η Κ.Π.Δ. θα μετατοπισθεί προς τα αριστερά

Γ. η Κ.Π.Δ. θα μείνει στην ίδια θέση

Δ. κανένα από τα παραπάνω

8. Στο συντελεστή κεφάλαιο μιας επιχείρησης εμπεριέχεται:

Α. το ανθρώπινο δυναμικό της

Β. το έδαφος των εγκαταστάσεων της

Γ. το χρηματικό ποσό των καταθέσεων της

Δ. κανένα από τα παραπάνω

9. Η Κ.Π.Δ. δε μετατοπίζεται προς τα δεξιά με:

Α. βελτίωση της τεχνολογίας

Β. μείωση του ποσοστού ανεργίας

Γ. εκτέλεση έργων υποδομής

Δ. αύξηση των παραγωγικών συντελεστών

10. Καταναλωτικά λέμε τα αγαθά που μας χρησιμεύουν για:

Α. μία και μοναδική χρήση

Β. διαρκή χρήση

Γ. έμμεση ικανοποίηση των αναγκών μας

Δ. άμεση ικανοποίηση των αναγκών μας

11. Οικονομικά αγαθά είναι μόνο:

Α. τα υλικά αγαθά

Β. τα καταναλωτικά αγαθά

Γ. τα κατασκευασμένα από τον άνθρωπο

Δ. τα υλικά και τα διαρκή αγαθά

12. Η ηλεκτρική ενέργεια για τον ηλεκτροφωτισμό μιας βιοτεχνίας είναι:

Α. κεφαλαιουχικό αγαθό

Β. διαρκές αγαθό

Γ. υλικό αγαθό

Δ. όλα τα παραπάνω

13. Καταναλωτά είναι τα αγαθά τα οποία χρησιμοποιούνται:

Α. αποκλειστικά από τους καταναλωτές

Β. μόνο στην παραγωγική διαδικασία

Γ. μία μόνο φορά για το σκοπό που έχουν παραχθεί

Δ. πολλές φορές για το σκοπό που έχουν παραχθεί

14. Το σύνολο των γνώσεων και ικανοτήτων που αποκτά ο άνθρωπος ονομάζεται:

Α. εργασία

Β. πνευματικό κεφάλαιο

Γ. επιχειρηματικότητα

Δ. ανθρώπινο κεφάλαιο

15. Μια οικονομία παρουσιάζει σταθερό κόστος ευκαιρίας. Αυτό σημαίνει ότι η ΚΠΔ της είναι:

Α. κυρτή προς την αρχή των αξόνων

Β. κοίλη προς την αρχή των αξόνων

Γ. ευθύγραμμη

Δ. κατακόρυφη

16. Το χρηματικό κόστος:

Α. δεν έχει καθόλου σχέση με το πραγματικό ή εναλλακτικό κόστος

Β. είναι το εναλλακτικό κόστος εκφρασμένο σε χρήμα

Γ. είναι το αντίθετο του εναλλακτικού κόστους

Δ. είναι το αντίστροφο του εναλλακτικού κόστους

17. Ένα άτομο αγόρασε πριν δύο χρόνια ένα ποδήλατο. Η αξία του ποδηλάτου τώρα είναι 35 ευρώ, ενώ η αγορά ενός καινούργιου στοιχίζει 75 ευρώ σήμερα. Όταν πουλήσει το παλιό ποδήλατο και αγοράσει το καινούργιο ποιο θα είναι το πραγματικό χρηματικό κόστος του καινούργιου ποδηλάτου;

Α. 35 ευρώ Β. 40 ευρώ

Γ. 60 ευρώ Δ. 75 ευρώ

18. Η έννοια της σχετικής έλλειψης των αγαθών είναι ότι:

Α. στην οικονομία υπάρχει υποαπασχόληση παραγωγικών συντελεστών

Β. οι ανάγκες των ανθρώπων είναι πολλές

Γ. τα αγαθά είναι λίγα σε σχέση με το μέγεθος της οικονομίας

Δ. οι παραγωγικές δυνατότητες είναι περιορισμένες σε σχέση με τις ανάγκες των ανθρώπων